11 நீங்கள் அதனை உண்ணும் முறையாவது:  இடையில் கச்சை கட்டி, கால்களில் காலணி அணிந்து,  கையில் கோல் பிடித்து விரைவாக உண்ணுங்கள்.  இது 'ஆண்டவரின் பாஸ்கா'. 12 ஏனெனில், நான் இன்றிரவிலேயே எகிப்து நாடெங்கும் கடந்து சென்று,  எகிப்து நாட்டில் மனிதர் தொடங்கி விலங்குவரை  அனைத்து ஆண்பால் தலைப்பிறப்பையும் சாகடிப்பேன்.  எகிப்தின் தெய்வங்கள் அனைத்தின்மேலும் நான் தீர்ப்பிடுவேன். நானே ஆண்டவர்!